stanford-oval/wikipedia huggingface dataset:
Dreamin'
רקע וכתיבה

השיר נכתב על ידי סקלפוביץ', יוסופה ואינדילה והופק על ידי סקלפוביץ' גם כן. השיר הוא שיר פופ, המשלב בתוכו את סוגת הראפ ובו שרים השניים על כמיהה עמוקה ואמיתית בנוגע ליחסיהם, תוך שאינדילה שרה על הדברים שמערכת היחסים ביניהם מספקת לה ועל הרגשות שלה.
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-7.5 מיליון השמעות.
וידאו קליפ

הווידאו קליפ הרשמי של השיר פורסם ב-2 באפריל 2012, בסמוך לצאתו של השיר כסינגל. הקליפ צולם במדבר ובתחילתו ניתן לראות את יוסופה כשהוא עומד על גבעת חול, תוך שבהמשך ניתן לראות גם את אינדילה, מבצעת את השורות שלה בשיר. קליפ מילים של השיר שהופץ במאי 2012, צבר למעלה ממיליון צפיות.
נכון לאוקטובר 2020, מונה הצפיות של הקליפ עומד על למעלה מ-40 מיליון צפיות.
מיקומי שיא

|   ‏‏‏  מצעדים ודירוגים (2012)> מדינה |   ‏‏‏  מצעדים ודירוגים (2012)> מצעד |   ‏‏‏  מצעדים ודירוגים (2012)> מיקום שיא |   ‏‏‏  מצעדים ודירוגים (2012)>  |
| --- | --- | --- | --- |
|  ולוניה | אולטראטופ 40 | 8 |  |
|  צרפת | SNEP | 14 |  |
|  שווייץ | המצעד השווייצרי | 65 |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 2 באפריל 2012 | תקליטור • הורדה דיגיטלית | בומאי • בליב |  |
הערות שוליים

1 2 3 4  Noir D**** (Edition Collector), נבדק ב-2020-11-08
↑  ultratop.be - ULTRATOP BELGIAN CHARTS, ultratop.be
1 2  Youssoupha (Ft. Indila) – Dreamin' (באנגלית), נבדק ב-2020-11-08
1 2 3  Youssoupha feat Indila & Skalpovich - Dreamin' - Clip (Officiel)
↑  Youssoupha feat Indila - Dreamin LYRICS
| אינדילה |
| --- | --- | --- |
| אלבומי אולפן | Mini World |  |
| סינגלים | "Dernière danse" • "Tourner dans le vide" • "S.O.S" • "Run Run" • "Love Story" • "Parle à ta tête" |  |
| שיתופי פעולה | "Thug Mariage" • "Bye Bye Sonyé" • "Dreamin'" • "Trinité" |  |
| שירים אחרים | "Mini World" |  |
IC 2574

| --- | --- |
IC 2574 בתמונה של טלסקופ החלל האבל
IC 2574 בתמונה של טלסקופ החלל האבל
 נתוני תצפית
 קבוצת כוכבים:  הדובה הגדולה
 שמות נוספים:  ערפילית קודינגטון
 מגלה:  אדווין קודינגטון
 תאריך גילוי:  1898
 סוג:  גלקסיה ספירלית ננסית
 בהירות נראית:  10.9
 סיווג מורפולוגי:  SAB(s)m
 עלייה ישרה:  10ʰ 28ᵐ 23.6ˢ
 נטייה:  ‏43.4″ ‏24′ ‏68°‏+
 מאפיינים פיזיים
 בהירות מוחלטת:  16.8-
 מרחק:  11,400,000  שנות אור 3,495,217.07  פארסק
 קוטר:  43,800 שנות אור
 מסה:  ‎8.2×109‎‏ ☉M
 הסחה לאדום:  57 ק"מ/שנייה 0.00016±0.00002  z
IC 2574, נקראת גם ערפילית קודינגטון, היא גלקסיה ספירלית ננסית שנמצאת בקבוצת הכוכבים הדובה הגדולה במרחק של כ-11.4 מיליון שנות אור ממערכת השמש, ושייכת לקבוצת M81. לגלקסיה בהירות נראית מדרגה 10.9 והיא התגלתה ב-1898 על ידי האסטרונום אדווין קודינגטון. בשנת 1910 ג'ון דרייר הכניס אותה לקטלוג האינדקס השני תחת הציון IC 2574 כשהיא מתוארת כעמומה מאוד, גדולה מאוד ובעלת צורה לא מוגדרת. הגלקסיה נמצאת כ-5.75 מעלות ממערב-דרום-מערב לכוכב λ (למבדא) בדרקון וכ-7.65 מעלות מצפון-מערב לדובהה. כ-2.3 מעלות ממערב-צפון-מערב לה נמצאת NGC 3077 וכ- 3 מעלות ממערב-צפון-מערב לה נמצאת M81, שתיהן שייכות גם כן לקבוצת M81.
מאפיינים

גודלה הזוויתי של הגלקסיה הוא כ-13 דקות קשת, שממרחקה שקול לקוטר של קרוב ל-45,000 שנות אור, מעט פחות מחצי הקוטר של שביל החלב. מסתה מוערכת בכ-‎8.2×109‎ מסות שמש, כ-2% ממסת שביל החלב, כך שהיא מסווגת גם כגלקסיה ננסית, אך רק כ-11% ממסתה היא של חומר נראה וכמעט 90% ממסתה היא חומר אפל שמהותו אינה ידועה. מהמסה הנראית, לפחות שני שלישים הוא גז חופשי (מימן והליום) ורק כשליש כוכבים. המימן החופשי יוצר אזורי H I גדולים שבהם נוצרים כוכבים חדשים. יצירת הכוכבים משאירה אזורים חסרי גז המוקפים במעטפות גדולות של חומר. בגלקסיה נמצאים צבירי כוכבים צעירים שגילם נע בין מספר מיליוני שנים ל-100 מיליון שנים ומסה שמגיעה למאות אלפי מסות שמש, המוקפים במעטפת עצומה של גז, שככל הנראה נוצרה מרוחות השמש החזקות של כוכבי הצבירים וכן משאריות סופרנובות של הכוכבים המסיביים ביותר שנוצרו בצבירים. גלי ההלם שיוצרות הסופרנובות גורמים לדחיסה של הגז שבמעטפת וליצירה של כוכבים חדשים נוספים. למרות שקשה להבחין בזרועות ספירליות בגלקסיה, היא מסווגת כגלקסיה ספירלית ננסית מהסוג של ענן מגלן הגדול.
הערות שוליים

↑  SIMBAD: IC 2574
1 2 3 4  NED: IC 2574
1 2 3  N. Martimbeau, C. Carignan & J.-R. Roy: Dark matter distribution and the HI-Hα connection in IC 2574, Astronomical Journal, vol. 107, no. 2, p. 551 (1994)
1 2  Hubble Space Telescope: Faint galaxy with popping pink features, Picture of the week, 26 December 2011
↑  J. L. E. Dreyer: Second Index Catalogue of Nebulæ and Clusters of Stars, containing objects found in the years 1895 to 1907; with Notes and Corrections to the New General Catalouge and to the Index Catalogue for 1888-94, Memoirs of the Royal Astronomical Society, Vol. 59, p.129 (1910)
↑  F. Walter & E. Brinks: Holes and Shells in the Interstellar Medium of the Nearby Dwarf Galaxy IC 2574, The Astronomical Journal, Vol. 118, Iss. 1, p. 273 (1999)
↑  S. G. Stewart & F. Walter : Ultraviolet Observations of the Powering Source of the Supergiant Shell in IC 2574, The Astronomical Journal, Vol. 120, Iss. 4, p. 1798-9 (2000)
Molitva

Molitva (בעברית: תפילה) הוא סינגל, זוכה אירוויזיון 2007 אותו ביצעה הזמרת הסרבית מריה שריפוביץ'. הייתה זו הופעת הבכורה של סרביה באירוויזיון כאומה עצמאית, לאחר שאיחוד המדינות של סרביה ומונטנגרו התפרק ביוני 2006. השיר יצא לאור כסינגל בתשע גרסאות שונות.
Molitva זכה גם בחצי גמר התחרות, כשלזכותו 298 נקודות, היה זה הניקוד הגבוה ביותר שניתן לשיר בשלב חצי הגמר במתכונת חצי הגמר היחידה של התחרות (2004-2007).
רקע

Molitva היה השיר הזוכה הראשון בתחרות שלא הכיל מילים בשפה האנגלית מאז דנה אינטרנשיונל שניצחה בתחרות עבור ישראל בשנת 1998 עם השיר "דיווה''. Molitva היה השיר האחרון שאינו באנגלית שזכה בתחרות עד אירוויזיון 2017, שם סלבדור סובראל הפורטוגלי ניצח עם שיר בפורטוגזית. את הופעתה של מריה השלימה נוכחותם הבולטת של חמש זמרות הליווי.
לשיר גרסאות נוספות בשפות רבות. באנגלית הגרסה נקראת "Destiny", הגרסה הרוסית נקראת "Молитва", ובפינית "Rukoilen". השיר יצא לאור גם כרמיקס לריקודים ורימיקס בשם "Jovan Radomir mix".
Molitva נכלל ברשימת 10 הזוכים הטובים ביותר באירוויזיון על פי האינדפנדנט בשנת 2019, ועל ידי Special Broadcasting Service בשנת 2016. האירוויזיון טיימס, בלוג מעריצים של התחרות, דירג אותו כשיר האירוויזיון השלישי הטוב ביותר בכל הזמנים.
הערות שוליים

↑  10 Most Deserving Eurovision Winners, Programs (באנגלית)
↑  Every Eurovision winning song ranked - from best to worst, The Independent, ‏19 במאי 2021 (באנגלית)
↑  Best Eurovision Song Ever, The Eurovision Times, ‏25 ביוני 2010 (באנגלית)
Moment of Glory

Moment of Glory הוא אלבום הבי מטאל של הלהקה הגרמנית, סקורפיונז, שיצא בשנת 2000. האלבום יצא בשיתוף פעולה עם התזמורת הפילהרמונית של ברלין.
רשימת הרצועות

שירים 5 ו-6 הם אינסטרומנטליים.
צוות

קלאוס מיינה - שירה
רודולף שנקר - גיטרה
מתיאס יאבס - גיטרה
ג'יימס קוטאק - תופים
קן טיילור - בס
9 ביוני

9 ביוני הוא היום ה-160 בשנה (161 בשנה מעוברת), בשבוע ה-23 בלוח הגרגוריאני. עד לסיום השנה, נשארו עוד 205 ימים.
אירועים היסטוריים ביום זה

68 – נירון, קיסר האימפריה הרומית, מתאבד לאחר שהודח על ידי הסנאט
721 – קרב טולוז: כוחותיו של אודו הגדול, דוכס אקיטן, מביסים מתקפת צבא מוסלמי בראשותו של א-סמע בן מאלכ אל-ח'ולאני, מושל אל-אנדלוס. נרבון שנכבשה על ידי המוסלמים, עם זאת, לא משוחררת. הקרב מהווה הקדמה להצלחותיו של קרל מרטל בקרב טור (732)
1534 – ז'אק קרטייה הוא האירופאי הראשון שמגיע לנהר סנט לורנס
1798 – נפוליאון כובש את מלטה
1815 – עם סיומו של קונגרס וינה מתקבלות החלטות מהותיות בנוגע לאירופה שלאחר תקופת נפוליאון: צרפת חוזרת לממדיה המקוריים, הולנד מתאחדת, שווייץ נשארת נייטרלית ואף מוכרזת התנגדות לסחר עבדים
1934 – הופעתו הראשונה של דונלד דאק בקולנוע
1935 – הסכם הו-אומזו: סין תחת שלטון הקואמינטנג מכירה בכיבוש היפני של צפון סין
1942 – מלחמת העולם השנייה: הצבא האמריקאי בפיליפינים נכנע ליפנים
1944 – מלחמת העולם השנייה: ברית המועצות פולשת לקרליה המזרחית ולחלקים נוספים של קרליה, שנכבשו על ידי הפינים בשנת 1941
1944 – השואה: יהודי קורפו נאסרים ומגורשים מהאי
1944 – השואה: חיסול גטו קולוז'וואר
1946 – פומיפון אדוניאדט עולה לכס המלוכה בתאילנד
1967 – מלחמת ששת הימים: תחילת הלחימה ברמת הגולן
1982 – מחוזות מורסיה ולה ריוחה בספרד מקבלים מעמד אוטונומי
1982 – מבצע שלום הגליל: במבצע ערצב 19 משמיד חיל האוויר הישראלי, ללא אבדות, את מערך טילי הקרקע-אוויר הסורי בלבנון ומפיל 80 מטוסים סורים
1997 – תקופת החכירה של הבריטים על הונג קונג מסתיימת. המושבה עוברת לשלטון סין
1999 – מלחמת קוסובו: הרפובליקה הפדרלית של יוגוסלביה וכוחות נאט"ו חותמים על הסכם שלום
2006 – גרמניה מנצחת את קוסטה ריקה בתוצאה 4 – 2 במשחק הפתיחה של מונדיאל 2006
2010 – מאות אנשים נהרגו במהלך מהומות אתניות בקירגיזסטן בין הקירגיזים לאוזבקים
2014 – ארגון דאעש ("המדינה האסלאמית בעיראק ובלבנט") משתלט על העיר מוסול בצפון עיראק
נולדו

1672 – פטר הגדול, הצאר של האימפריה הרוסית (נפטר ב-1725)
1836 – אליזבת גארט אנדרסון, רופאה ופעילה פמיניסטית בריטית (נפטרה ב-1917)
1843 – ברטה פון זוטנר, סופרת, עיתונאית ופציפיסטית אוסטרית, האישה הראשונה לה הוענק פרס נובל לשלום (נפטרה ב-1914)
1877 – טיטה רופו, זמר בריטון איטלקי (נפטר ב-1953)
1885 – ג'ון אדנזור ליטלווד, מתמטיקאי בריטי (נפטר ב-1977)
1891 – קול פורטר, מלחין ומשורר (נפטר ב-1964)
1916 – רוברט מקנמארה, שר ההגנה של ארצות הברית בזמן מלחמת וייטנאם, ונשיא הבנק העולמי (נפטר ב-2009)
1917 – אריק הובסבאום, היסטוריון מרקסיסטי יהודי-בריטי וסופר (נפטר ב-2012)
1924 – טוני בריטון, שחקן אנגלי (נפטר ב-2019)
1927 – ג'ורג' ניי, פוליטיקאי אמריקאי מאוקלהומה, איש המפלגה הדמוקרטית
1928 – משה ליסק, פרופסור לסוציולוגיה באוניברסיטה העברית וחתן פרס ישראל לשנת תשנ"ב (נפטר ב-2018)
1928 – ג'קי מייסון, קומיקאי יהודי-אמריקאי (נפטר ב-2021)
1929 – רות סגל, שחקנית, מחזאית וסופרת ישראלית (נפטרה ב-2021)
1930 – דוד פרלוב, במאי קולנוע ישראלי (נפטר ב-2003)
1930 – ברברה, זמרת צרפתיה (נפטרה ב-1997)
1930 – ז'ורדי פוז'ול, פוליטיקאי מספרד
1932 – אלברט כהן, שחקן תיאטרון, במאי, מדבב וזמר ישראלי
1933 – דון יאנג, פוליטיקאי אמריקאי (נפטר ב-2022)
1937 – אבי פזנר, איש ציבור, דיפלומט ודובר ישראלי
1938 – צ'ארלס וואורינן, מלחין אמריקאי, זוכה פרס פוליצר (נפטר ב-2020)
1938 – תנגיז קיטובאני, פוליטיקאי גאורגי ומנהיג צבאי (נפטר ב-2023)
1939 – חוה ניסימוב, סופרת ומשוררת ישראלית
1941 – ג'ון לורד, מוזיקאי בריטי, מלהקת דיפ פרפל (נפטר ב-2012)
1942 – גאולה נוני, שחקנית וזמרת ישראלית (נפטרה ב-2014)
1951 – ג'יימס ניוטון הווארד, מלחין פסקולים אמריקני
1952 – עוזי חיטמן, מוזיקאי ישראלי (נפטר ב-2004)
1953 – משה נסטלבאום, איש טלוויזיה ורדיו ישראלי
1956 – פטרישה קורנוול, סופרת אמריקאית
1959 – בני גנץ, הרמטכ"ל ה-20 של צה"ל
1961 – מייקל ג'יי פוקס, שחקן קולנוע
1962 – יובל בנאי, מוזיקאי וסולן להקת משינה
1963 – ג'וני דפ, שחקן קולנוע אמריקאי
1963 – אייל שטיגמן, שחיין ישראלי
1963 – אתי אלבוים, עיתונאית, עורכת וסופרת ישראלית (נפטרה ב-2024)
1964 – ויימן טיסדייל, כדורסלן מקצועני ששיחק ב-NBA ובסיסט סמות' ג'אז (נפטר ב-2009)
1966 – איתן לוי, כדורגלן ישראלי
1967 – רוגל אלפר, עיתונאי ומבקר טלוויזיה, סופר ומוזיקאי ישראלי
1969 – צבי שרייבר, יזם היי-טק ישראלי־בריטי
1970 – רותי בורנשטיין, שחקנית טלוויזיה, קולנוע ותיאטרון ישראלית
1971 – נינה קוטלר, שחקנית תיאטרון וטלוויזיה ישראלית
1977 – פרדראג סטויאקוביץ', כדורסלן סרבי בליגת ה-NBA
1978 – מת'יו בלאמי, מוזיקאי בריטי וסולן להקת מיוז
1978 – מירוסלב קלוזה, כדורגלן גרמני
1981 – נטלי פורטמן, שחקנית אמריקאית ממוצא ישראלי
1981 – אניה גוסטומלסקי, שחיינית ישראלית
1983 – דוריה למפל, עיתונאית ואשת טלוויזיה
1984 – וסלי סניידר, כדורגלן הולנדי
1987 – איזי, ראפר ישראלי
1987 – עמיחי חסון, משורר, במאי ויוצר קולנוע וטלוויזיה ישראלי
1990 – קרן זיבנר, שחיינית ישראלית
1994 – רום שמיר, מנצח תזמורת צה"ל
1997 – מוחמד עוואד, כדורגלן במכבי חיפה
נפטרו

68 – נירון, קיסר רומא (נולד ב-37)
597 – קולומבה (ידוע גם כקולומסיל הקדוש), הפטרון של אירלנד ושל המיסיונריות הנוצרית (נולד ב-521)
1348 – אמברוג'יו לורנצטי, צייר איטלקי (נולד ב-1290 בקירוב)
1870 – צ'ארלס דיקנס, סופר, עיתונאי ושחקן תיאטרון אנגלי (נולד ב-1812)
1923 – אלכסנדר סטמבוליסקי, ראש ממשלת בולגריה ה-30 (נולד ב-1879)
1926 – סנפורד דול, נשיא הרפובליקה של הוואי (נולד ב-1844)
1927 – ויקטוריה וודהול, סופרג'יסטית, יזמית ופוליטיקאית אמריקאית, האישה הראשונה לרוץ לנשיאות ארצות הברית (נולדה ב-1838)
1952 – אדולף בוש, כנר ומלחין גרמני (נולד ב-1891)
1959 – אדולף וינדאוס, כימאי, חתן פרס נובל לכימיה לשנת 1928 (נולד ב-1876)
1974 – מיגל אנחל אסטוריאס, סופר גואטמלי, זוכה פרס נובל לספרות (נולד ב-1899)
1978 – ניקולאה בראנה, נסיך רומני (נולד ב-1903)
1991 – קלאודיו אראו, פסנתרן צ'יליאני (נולד ב-1903)
1992 – מיכאל בן-גל, אלוף בצה"ל, נשיא בית הדין הצבאי לערעורים (נולד ב-1908)
2006 – ג'מאל אבו סמהדאנה, טרוריסט פלסטיני, ראש ועדות ההתנגדות העממיות (נולד ב-1963)
2011 – מייק מיטשל, כדורסלן אמריקאי (נולד ב-1956)
2011 – אדית טיין, שחיינית יהודייה-צ'כוסלובקית ישראלית (נולדה ב-1918)
2014 – ריק מייאל, קומיקאי, שחקן וכותב בריטי (נולד ב-1958)
2020 – יוסף פאור, רב, פילוסוף וחוקר יהדות (נולד ב-1934)
2020 – יצחק מאיר, מחנך, סופר ישראלי, חבר הנהלת הסוכנות היהודית, דיפלומט ואיש הציונות הדתית (נולד ב-1934)
2021 – עוזיה גליל, מהנדס, ממציא ואיש עסקים ישראלי (נולד ב-1925)
2021 – אלי שוסהיים, יושב ראש אגודת אפרת ומייסד בית החולים הסיעודי נוה שמחה בירושלים (נולד ב-1941)
2022 – שמואל אומני, שחקן ומפיק ישראלי (נולד ב-1934)
חגים ואירועים החלים ביום זה

הכנסייה הקתולית – יום קולומבה הקדוש (מכונה קולומסיל הקדוש (Saint Columcille) באירלנד, שם הוא אחד משלושת הקדושים-פטרונים של האי)
האימפריה הרומית – היום השלישי של הווסטליה (penus vestae) לכבוד וסטה, אלת הבית והמשפחה
אולנד – היום הלאומי
8 ביוני – 10 ביוני
יוני
לוח אירועים שנתי
אליזבת גארט אנדרסון
בני גנץ
עוזי חיטמן
תמונה זו מוצגת בוויקיפדיה בשימוש הוגן.
נשמח להחליפה בתמונה חופשית.
ברטה פון זוטנר, 1906
ויקטוריה וודהול
583

שנת 583 היא השנה ה-83 במאה ה-6. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 583‎
נפטרים ב-583‎
1839

שנת 1839 היא השנה ה-39 במאה ה-19. זוהי שנה רגילה, שאורכה 365 ימים. 1 בינואר 1839 לפי הלוח הגרגוריאני מקדים את 1 בינואר לפי הלוח היוליאני ב-12 ימים.
כל התאריכים שלהלן הם לפי הלוח הגרגוריאני.
אירועים

6 בינואר – סערה עזה פקדה את אירלנד ובריטניה והפילה כ-300 קורבנות
9 בינואר – לואי ז'אק מנדה דאגר מציג בפני האקדמיה למדעים ואמנויות בפריז את הדאגרוטיפ, טכניקת הצילום המסחרי הראשונה
17 באפריל – גואטמלה הופכת לרפובליקה
19 באפריל – נחתמת אמנת לונדון בה מכירה הולנד בעצמאות בלגיה, ונקבעת הנייטרליות של בלגיה
2 ביולי – עשרים מייל מחוף קובה, 53 עבדים אפריקאים מורדים מובלים על ידי ג'וזף סינקה משתלטים על ספינת-העבדים לה אמיסטאד
19 באוגוסט – האקדמיה הצרפתית למדעים מכריזה רשמית על המצאת הדאגרוטיפ, טכניקת הצילום המסחרי הראשונה
23 באוגוסט – בריטניה משתלטת על הונג קונג
26 באוגוסט – ספינת העבדים "לה אמיסטאד" נלכדת מול חופי לונג איילנד בארצות הברית
25 בנובמבר – ציקלון אדיר מכה בחופי הודו; נהרגים כ-300,000 בני אדם, ונסחפים לים או נהרסים למעלה מ-20,000 כלי שיט.; עיר הנמל קורינגה נהרסת לחלוטין ונעלמת
נולדו

19 בינואר – פול סזאן, צייר צרפתי (נפטר ב-1905)
26 בינואר – הרב ישראל מאיר הכהן, "החפץ חיים" (נפטר ב-1933)
11 בפברואר – אלמון סטראוג'ר, ממציא אמריקני אשר המציא את מתגי הטלפוניה האוטומטיים הראשונים (נפטר ב-1902)
16 במרץ – סילי פרידום, משורר צרפתי, הזוכה הראשון בפרס נובל לספרות (נפטר ב-1907)
21 במרץ – מודסט מוסורגסקי, מלחין רוסי (נפטר ב-1881)
20 באפריל – קרול הראשון, מלך רומניה (נפטר ב-1914)
16 במאי – מקס עמנואל מנדלשטם, פעיל פוליטי רוסי-יהודי (נפטר ב-1912)
8 ביולי – ג'ון רוקפלר, קפיטליסט, מייסד חברת סטנדרד אויל (נפטר ב-1937)
30 באוקטובר – אלפרד סיסלי, צייר צרפתי (נפטר ב-1899)
7 בנובמבר – הרמן לוי, מנצח יהודי גרמני (נפטר ב-1900)
18 בנובמבר – אוגוסט קונדט, פיזיקאי גרמני, אשר התפרסם במחקריו בתנאי היווצרותם של גלים עומדים בגזים (נפטר ב-1894)
5 בדצמבר – ג'ורג' ארמסטרונג קסטר, מפקד בחיל הפרשים של צבא ארצות הברית (נהרג ב-1876)
18 בדצמבר – תאודול ריבו, פסיכולוג צרפתי (נפטר ב-1916)
נפטרו

26 במרץ – שלמה זלמן ליפשיץ, בעל "חמדת שלמה", הרב הראשי הראשון של ורשה (נולד ב-1765)
8 ביולי – מילאן אוברנוביץ', נסיך סרביה (נולד ב-1819)
29 בספטמבר – פרידריך מוס, גאולוג ומינרלוג גרמני שהתפרסם בשל סולם קשיות המינרלים שהמציא, הקרויה על שמו (נולד ב-1773)
החת"ם סופר (ר' משה סופר) - ראש ישיבה ומגדולי ה והפוסקים בדורו.
ראו גם

1839 במדע‎
ילידי 1839‎
נפטרים ב-1839‎
1967 בברית המועצות

| 0 | 1 | 2 | 3 |
| --- | --- | --- | --- |
| «««  1966   1965  1964 | דגל רוסיה | 1967  בברית המועצות |  »»»  1968   1969  1970 |
כל ערכי השנים בברית המועצות אירועים בולטים בעולם ב-1967 לוח שנה של שנת 1967
1967 בברית המועצות הייתה שנה בה נחגגה השנה ה-50 למהפכת אוקטובר.
הנהגה

ראש הממשלה - אלכסיי קוסיגין
יושב ראש הסובייט העליון של ברית המועצות - ניקולאי פודגורני
המזכיר הכללי של המפלגה הקומוניסטית של ברית המועצות - ליאוניד ברז'נייב
אירועים בולטים

26 בינואר – הפגנות סביב שגרירות סובייטית בבייג'ינג.
27 בינואר – ברית המועצות ביחד עם ארצות הברית ובריטניה חתמה על אמנת החלל החיצון
4 בפברואר – ברית המועצות מוחה על הפגנות סביב שגרירותה בבייג'ינג
6 בפברואר – אלכסיי קוסיגין התחיל ביקור של 8 ימים בבריטניה
7 בפברואר – ממשלת סין מודיעה שאינה יכולה להבטיח ביטחון לעובדי שגרירות סובייטית מחוץ לבניין השגרירות.
15 בפברואר – ברית המועצות הודיע על תגבור הכוחות לאורך גבולה עם סין
6 במרץ – סבטלנה אלילויבה, בת של יוסיף סטלין, ביקשה מקלט מדיני בארצות הברית
10 במרץ – שיגור ראשון של פרוטון - משגר סובייטי כבד תלת שלבי.
14 במרץ – מעבר לעבודה של 5 ימים בשבוע. שבת ויום ראשון הם ימים חופשיים.
3 באפריל – הקרנה ראשונה של סרט השבויה מקווקז  אחד הסרטים הפופולריים של הקולנוע הסובייטי. כ-77 מיליון צופים ראו את הסרט במהלך השנה.
7 באפריל – הונהג סימן איכות ממלכתי. מייצר המוצר היה רשאי לשים את הסימן על המוצר בהתאם להחלטה מיוחדת והוא אכן סימן איכות גבוהה של המוצר.
12 באפריל – אנדריי גרצ'קו מונה לשר הביטחון.
24 באפריל – במהלך נחיתה על כדור הארץ של החללית המאוישת סויוז 1 החללית ניזוקה והקוסמונאוט ולדימיר קומרוב נהרג.
8 במאי – פתיחת אנדרטה לחייל האלמוני ליד הקרמלין.
12 במאי – חתימת הסכם ידידות עם בולגריה.
18 במאי – יורי אנדרופוב מונה לראש הק.ג.ב
10 ביוני – ברית המועצות ניתקה את הקשרים הדיפלומטיים עם ישראל.
12 ביוני – שיגור הגשושית "ונרה 4" לכיוון נוגה.
23 ביוני – מפגש בין אלכסיי קוסיגין לבין לינדון ג'ונסון במטרה למצוא פתרון לבעיות במזרח התיכון.
28 ביולי – משחקי עמי ברית המועצות במוסקבה בהשתתפות 8348 ספורטאים. התחרויות נמשכו עד ל-4 באוגוסט.
30 באוגוסט – במוסקבה נערך משפט של 3 דיסידנטים כולל ולדימיר בוקובסקי. הנאשמים נשפטו לתקופות מעצר שונות.
2 בספטמבר – הפגנת אלפי טטרים של קרים בטשקנט. זמן קצר לאחר ההפגנה הם מקבלים אישור עקרוני לחזור למקום מגוריהם הקודמים בחצי האי קרים.
7 בספטמבר – חתימת הסכם ידידות עם הונגריה.
8 בספטמבר – שרפה בצוללת גרעינית בלב ים. הצוללת חזרה לבסיס אך במהלך כיבוי השרפה נהרגו 39 מאנשי הצוות.
26 בספטמבר – פרסום החלטת הממשלה על הגדלת גמלאות, הגדלת משך חופשה שנתית והקטנת מיסים.
ספטמבר – תרגיל צבאי נרחב "דנייפר".
ספטמבר – מטוס טופולב Tu-134 נכנס לשירות מסחרי בקווי של ארופלוט.
1 באוקטובר – תחילת שידורי צבע בטלוויזיה של מוסקבה
5 באוקטובר – הפעלת צינור גז טבעי מאזור ההפקה באסיה המרכזית למרכז המדינה באורך של 2750 ק"מ.
12 באוקטובר – אישור חוק שרות חובה חדש. משך השרות קוצר לשנתיים בצבא ול-3 שנים בצי.
15 באוקטובר – סיום הקמת אנדרטת אימה מולדת בוולגוגרד
6 בנובמבר – הפעלת הרכבת התחתית של באקו - מערכת רכבות תחתיות החמישית בברית המועצות.
7 בנובמבר – חגיגות רחבות לציון 50 שנים למהפכת אוקטובר.
16 בנובמבר – תאונה אווירית של מטוס איליושין Il-18 ליד יקטרינבורג. 130 אנשים נהרגו
27 בנובמבר – קבוצת יועצים צבאיים סובייטים מגיע לתעלת סואץ.
25 בדצמבר – קריסת בניין מגורים במוסקבה. כ-147 מדיירי הבניין נהרגו.
אירועים בולטים > ללא מועד

פתיחת מלון רוסיה במוסקבה. באותה עת זה היה בית מלון הגדול באירופה.
סיום בניית מגדל אוסטנקינו, מגדל טלוויזיה במוסקבה. עד לשנת 1976 זה היה המבנה הגבוה בעולם.
הקרנה ראשונה של סרט "חתונה במלינובקה" ("Свадьба в Малиновке") אחד הסרטים הפופולריים של הקולנוע הסובייטי. כ-74.6 מיליון איש ראו את הסרט במהלך השנה.
הקרנה ראשונה של סרט "השבויה מקווקז" ("Кавказская пленница, или Новые приключения Шурика ") אחד הסרטים הפופולריים של הקולנוע הסובייטי. כ-76.5 מיליון איש ראו את הסרט במהלך השנה.
מערך טילים מסוגלים לפרוץ הנגת נגד טילים עם נשק גרעיני R-36 ‏(SS-9ׂ) נכנס לשימוש מבצעי.
תחילת ייצור מכוניות מדגם מוסקביץ' 412 במפל לייצור מכוניות במוסקבה.
אירועים בולטים > אירועי תרבות

החל משנת 1957 הירחון הפופולרי "האקרן הסובייטי" ערך סקר להענקת תואר סרט השנה. בשנה זו הזוכים היו:
סרט השנה: "העיתונאי" (של סרגיי גרסימוב)
שחקן השנה: גונר צילינסקי
שחקנית השנה: טטיאנה דורונינה
מקבלי פרס לנין בתחום התרבות:
קרה קראייב עבור מוזיקה לבלט
איגור מויסייב עובר בימוי ריקודי עם
יורי פימנוב עבור סדרת ציורים
ראובן סימונוב - עבור בימוי הצגות בתיאטרון על שם ווכטנגוב במוסקבה
נולדו

30 באפריל – פיליפ קירקורוב - זמר סובייטי ורוסי
9 במאי – פיודור בונדרצ'וק - שחקן ובמאי רוסי
19 בספטמבר – אלכסנדר קרלין - ספורטאי רוסי
נפטרו

8 בינואר – ניקולאי אוכלופקוב - שחקן, במאי ומחנך סובייטי (נולד ב-1901)
16 בינואר – יורי גרמן - סופר סובייטי (נולד ב-1911)
31 במרץ – רודיון מלינובסקי - מצביא ופוליטיקאי סובייטי (נולד ב-1899)
31 במרץ – אלכסנדר בקולב - רופא סובייטי (נולד ב-1890)
31 באוגוסט – איליה ארנבורג - סופר סובייטי ממוצא יהודי (נולד ב-1891)
27 בספטמבר – פליקס יוסופוב - היה שותף ברצח של גריגורי רספוטין (נולד ב-1887)
11 בדצמבר – סידור קובפק, ממפקדי הפרטיזנים במלחמת העולם השנייה, פעמיים גיבור ברית המועצות (נולד ב-1887)
24 באפריל: במהלך נחיתה על כדור הארץ של החללית המאוישת סויוז 1 החללית ניזוקה והקוסמונאוט ולדימיר קומרוב נהרג.

פליקס יוסופוב
577

שנת 577 היא השנה ה-77 במאה ה-6. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד.
כל התאריכים שלהלן הם לפי הלוח היוליאני.
ראו גם

ילידי 577‎
נפטרים ב-577‎
4Q120

4Q120
4Q120 (נקראת גם pap4QLXXLevb; VH 46; Rahlfs 802; LDAB 3452) היא מגילה המכילה קטע מתרגום השבעים לספר ויקרא, שנמצאה סמוך לקומראן במערה מספר 4, ומוצגת כיום במוזיאון רוקפלר בירושלים.
ההיסטוריה של המגילה

המגילה היא חלק ממגילות קומראן - הנקראות גם מגילות מדבר יהודה. אלו אוסף מגילות הנמצאו באזור מדבר יהודה, מערב ים המלח, החל משנות ה-40 של המאה ה-20.
המגילה נמצאה במערה מס. 4 הסמוכה לקומראן, ומתוארכת לתחילת המאה הראשונה לספירה, או סוף המאה הראשונה לפני הספירה.
לאחר חקירת המגילה ותיעודה, המגילה הועברה למוזיאון רוקפלר הנמצא בירושלים, ושם היא מוצגת.
תיאור כתב היד

כתב היד כתוב על פפירוס דק, כאשר הכתב נמצא על שני צידי הפפירוס. מדובר על 97 חלקי (פרגמנטים) פפירוס, שרק על 31 חלקים ממנו ניתן לפענח טקסט כלשהו. כתב היד מכיל חלקים של ספר ויקרא מפרק א פסוק יא, ועד פרק ה פסוק כה, הכתובים ביוונית, כלומר - המגילה כתובה כחלק מתרגום השבעים, תרגום התורה והתנ"ך ליוונית.
המגילה נמצאת במצב מאוד מקוטע, כאמור - 97 חלקי פפירוס. בנוסף לכך, בתוך הטקסט ישנם חללים המשמשים להפרדה בין מושגים ושאר חלוקות בתוך הטקסט, וישנו גם שימוש בסימן מיוחד (⌐) להפרדה בין פסקאות שונות בטקסט.
ΙΑΩ

אחד המאפיינים הייחודיים של הטקסט במגילת 4Q120 הוא ההופעה של האותיות ΙΑΩ במקום שם י-ה-ו-ה, אחד משמותיו של אלוהים. אלו הופעות כמעט יחידות של התחליף הנ"ל לשם העברי, כאשר במגילות אחרות מופיעים שמות כגון: "κύριος", כתיבת השם בעברית או אפילו כתיבת ארבע נקודות - " .... " במקום שם האלוקים.
עמנואל טוב טוען שהחלפת שם י-ה-ו-ה ב-ΙΑΩ היא מוקדמת יותר מכינויים כתובים אחרים לאל, ושכינוי זה הוא הוכחה לכך ש"הפפירוס מייצג גרסה מוקדמת של הכתוב היווני" בניגוד לטקסט של כתבי היד הראשיים והמוכרים יותר.
לקריאה נוספת

Skehan, Patrick W. (1957). The Qumran Manuscripts and Textual Criticism,: Volume du congrès, Strasbourg 1956. Supplements to Vetus Testamentum 4. Leiden: Brill Publishers. pp. 148–160.
Ulrich, Eugene (1992). 120. pap4QLXXLeviticusb in: Discoveries in the Judean Desert: IX. Qumran Cave 4. IV. Oxford: Clarendon Press. pp. 167–186. ISBN 0-19-826328-7.
Ulrich, Eugene (1992). "The Septuagint Manuscripts from Qumran: A Reappraisal of Their Value". Septuagint, Scrolls, and Cognate Writings. By George J. Brooke; Barnabas Lindars. 33. Atlanta: Scholars Press. pp. 49–80.
הערות שוליים

↑  Sabine Bieberstein; Kornélia Buday; Ursula Rapp (2006). Brücken Bauen in Einem Vielgestaltigen Europa. Jahrbuch der Europäischen Gesellschaft für Theologische Forschung von Frauen: European Society of Women in Theological Research, Jahrbuch der Europäischen Gesellschaft für die Theologische Forschung von Frauen, European Society of Women in Theological Research, Journal of the European Society of Women in Theological Research. Vol. 14. Peeters Publishers. p. 60. ISBN 9042918950.
ערך זה הוא קצרמרבנושא תנ"ך. אתם מוזמנים לתרום לוויקיפדיה ו.
Ιαω
IC 1613

| --- | --- |
הגלקסיה IC 1613 בתמונה של הטלסקופ הגדול מאוד
הגלקסיה IC 1613 בתמונה של הטלסקופ הגדול מאוד
 נתוני תצפית
 קבוצת כוכבים:  לווייתן
 מגלה:  מקס וולף
 תאריך גילוי:  ספטמבר 1906
 סוג:  גלקסיה לא-סדורה ננסית
 בהירות נראית:  10.0
 סיווג מורפולוגי:  IB(s)m
 עלייה ישרה:  01ʰ 04ᵐ 54.2ˢ
 נטייה:  ‏04″ ‏07′ ‏02°‏+
 מאפיינים פיזיים
 בהירות מוחלטת:  14.4-
 מרחק:  2,460,000  שנות אור 754,231.05  פארסק
 קוטר:  11,590 שנות אור
 מסה:  ‎2.8×108‎‏ ☉M
 הסחה לאדום:  233- ק"מ/שנייה −0.000781±0.000003  z
IC 1613 היא גלקסיה לא-סדורה ננסית שנמצאת בקבוצת הכוכבים לווייתן במרחק של כ-2.5 מיליון שנות אור ממערכת השמש ושייכת לקבוצה המקומית.